cyanic-selkie/wikianc huggingface dataset:
Party Rock Anthem
הצלחה מסחרית
השיר הגיע למקום הראשון במצעד הבילבורד הוט 100, והפך לשיר הראשון של הצמד שהגיע למקום הראשון בארצות הברית; הוא נשאר שם במשך שישה שבועות רצופים. השיר בילה בסך הכל 29 שבועות לא רצופים בעשירייה הפותחת של ההוט 100, והיה לשיר הראשון שבילה מעל ל-25 שבועות בעשירייה הפותחת, מאז "Apologize" של ואן ריפאבליק בשנים 2007–2008. השיר בילה 68 שבועות במצעד, שהיה אז המספר השלישי הרב ביותר של שבועות בהיסטוריה של המצעד. השיר הגיע ל-7 מיליון הורדות סך הכל בארצות הברית, והפך לשיר השני המהיר ביותר בהיסטוריה שהגיע להישג זה, כשהגיע אליו תוך 68 שבועות. השיר הוא הסינגל הדיגיטלי השלישי הנמכר ביותר מאז ש-Nielsen SoundScan החלה לספור מכירות דיגיטליות בשנת 2003. נכון לאוקטובר 2016, הוא מכר 8.1 מיליון עותקים בארצות הברית, ולמעלה ממיליון עותקים בבריטניה. זהו הסינגל הדיגיטלי השלישי הנמכר ביותר בכל הזמנים בארצות הברית.
השיר היה לשיר השני המצליח ביותר בשנת 2011 במצעד הבילבורד הוט 100, והשיר ה-29 המצליח ביותר בשנת 2012. השיר אף היה לשיר השני המצליח ביותר בעשור השני של המאה ה-21 במצעד, כשלפניו הלהיט "Uptown Funk" של מארק רונסון וברונו מארס משנת 2014, שבילה 14 שבועות במקום הראשון סך הכל.
השיר בילה אחד עשר שבועות במקום הראשון בניו זילנד ועשרה שבועות באוסטרליה. בניו זילנד, זהו הסינגל שנשאר במקום הראשון במספר השבועות הרב ביותר מאז להיטם של להקת ההיפ הופ הניו זילנדית סמאשפרוף, "Brother" ב-2009, עם 45,000 עותקים שנמכרו. באוסטרליה, זהו הסינגל ששהה במקום הראשון במספר השבועות הרב ביותר מאז "I Wish I Was a Punk Rocker (With Flowers in My Hair)" של סנדי תום ב-2006, והיה לסינגל הנמכר ביותר לשנת 2011. הסינגל זכה בתואר הפלטינה המחומשת באוסטרליה, והוא הסינגל הנמכר ביותר בכל הזמנים במדינה.
קוסיי טאני
קוסיי טאני (ביפנית: 谷 晃生; נולד ב-22 בנובמבר 2000 באוסקה שביפן) הוא כדורגלן יפני המשחק בעמדת השוער בקבוצת שונן בלמארה מליגת העל היפנית, בהשאלה מגמבה אוסקה, ובנבחרת יפן.
קריירת מועדונים
ב-1 בפברואר 2020 הושאל טאני לשונן בלמארה מליגת העל היפנית.
קריירה בינלאומית
טאני היה חלק מסגל הנבחרת האולימפית של יפן לטורניר הכדורגל באולימפיאדת טוקיו בשנת 2021. ב-27 ביולי 2022 ערך את הופעת הבכורה שלו בנבחרת, בניצחון 3-0 על נבחרת קוריאה הדרומית במסגרת אליפות מזרח אסיה.
סנא פרח-בשארה
סנא פרח-בשארה (נולדה ב-1964) היא פסלת ערבייה-ישראלית. היא מפסלת בברונזה בעיקר דמויות נשים.
ביוגרפיה
סנא פרח-בשארה נולדה בנצרת. היא בוגרת המרכז האקדמי לעיצוב ולחינוך ויצו חיפה ע"ש נרי בלומפילד. בעלת תואר ראשון באמנות, יצירה וסוציולוגיה, מאוניברסיטת חיפה. בוגרת לימודי מוזיאולוגיה, אוניברסיטת חיפה. סיימה תואר שני במכללת אורנים .M.Ed. בתוכנית הרב תחומי במדעי הרוח והאמנויות, התמחות מחקר מבוסס יצירה.
יצירתה
עבודות הפיסול של סנא התפתחו מעיסוק בחלל ובצורות מופשטות לשלב של חיתוכים וקיטוע, הנושא בחובו את תפישת בחלל כמושג, כשם שהחלל טומן בחובו את התמורות ואת הסתירות במרקם. פסליה של סנא עומדים, שוכבים ומסתובבים.
פסלי הנשים של סנא פרח-בשארה מציגים נשים חושניות, בטוחות בעצמן, עצמאיות וגאות. הדמויות הנשיות שלה אינן נושאות סימני זיהוי כלשהן: הן אינן בעלות מקצוע או מעמד חברתי מסוים; הן לא בעלות לאום או מוצא עדתי מסוים; הן חסרות דת, גיל, מצב משפחתי, ואפילו חסרות תווי פנים אינדיבידואליים. דמות האישה שלה הוא אוניברסלי. דמות שהיא למעשה סמל. פניהן של הנשים בפסליה מוסתרות או מוסוות ולא ניתן לדעת עליהן דבר.
תהליך העבודה של סנא מתחיל מהחימר. לאחר מכן היא יוצקת בברונזה. השלבים הללו בפיסול מאפשרים לפרח-בשארה לעשות הבחנה בחומר בין חלק למגע לבין זה המחוספס. היא יוצרת מרקם חלק אל מול מצולק, עדינות מול עוצמה.
סנא מעידה על עצמה כמי שמתבוננת בעולם הסובב אותה, והיא מביעה ביצירותיה את התרגום שלה למה שעיניה רואות ואת חוויותיה: "אינני אדם פוליטי. הגישה שלי לאמנות היא חסרת לאום, צבע, דת או גבולות. האמנות בעיניי אמורה לייצג את אופן ההתבוננות שלי בעולם, התבוננות של אדם רגיש."
סנא הציגה פסלים בתערוכה בגן התעשייה בנצרת.
אחת מהעבודות שלה נמצאות ברחבת בית המשפט העליון בירושלים.
עבודותיה הוצגו במספר תערוכות כמו גלריית G.D בחיפה ובית האמנים בחיפה, בית האמנים בירושלים, גלריית אום אל פחם ורוזנפלד בתל אביב ועוד.
חיים אישיים
בשארה נשואה לד"ר בשארה בשארה, רופא כירורג במרכז הרפואי רמב"ם. יש להם שלושה ילדים.
שיטת מרסגליה
טרנספורמצית מרסגליה או שיטת מרסגליה היא שיטה ליצירת זוגות מספרים אקראיים, בהתפלגות נורמלית, משני מספרים המתפלגים בהתפלגות אחידה רציפה. השיטה פותחה בשנת 1964 על ידי המתמטיקאי ג'ורג' מרסגליה.
שיטת מרסגליה
קיבלנו U,V שני משתנים המתפלגים נורמלית עם תוחלת 0 ושונות 1.
חנה קובלסקה
חנה קובלסקה (בפולנית: Chana Kowalska;1907 – 1941/3) הייתה אמנית יהודיה-פולנית שנרצחה בשואה.
ביוגרפיה
קובלסקה הייתה בתו של רבי יהודה ליב קובלסקי, שבביתו כתב הסופר שלום אש את יצירותיו הראשונות. בשנת 1922 למדה אמנות בברלין, ולאחר מכן עברה לפריז. ביצירותיה הרבתה לתאר את החיים בעיירה היהודית (השטעטל), בצבעים עזים ומלאי חיים. ככל הנראה נשלחה בשנת 1942 לאושוויץ, ונרצחה שם בשנת 1943.
נקמתו של איציק פינקלשטיין
"נקמתו של איציק פינקלשטיין" הוא סרט קולנוע ישראלי, בבימויו של אנריקה רוטנברג, שיצא לאקרנים בשנת 1993.
הפקה ופרסים
את הסרט הפיק במימון עצמאי אנריקה רוטנברג, איש עסקים שנכנס לעסקי הקולנוע בעקבות היכרות עם הבמאי עמוס גוטמן. רוטנברג כתב את התסריט יחד עם השחקן אסטבן גוטפריד. צילומי הסרט החלו באפריל 1993 ונמשכו כחודשיים.
הסרט נחל הצלחה וזכה לשבחים רבים. בטקס פרס אופיר לאותה שנה גרף שבעה פרסים בקטגוריות המוזיקה המקורית, העריכה, התסריט, שחקני המשנה (עבור אסטבן גוטפריד ודבורה קידר), הבימוי ובקטגוריית הסרט הטוב ביותר. לאחר מכן הופץ למדינות שונות והשתתף בפסטיבלי קולנוע בעולם.
Nine
הסרט מבוסס על ספרו ומחזהו זוכה פרס הטוני של פדריקו פליני, "שמונה וחצי".
הקרנת הבכורה נערכה ב-18 בדצמבר 2009 בארצות הברית ובאנגליה ובשאר העולם ב-25 בדצמבר באותה שנה.
בסרט ערב רב של שחקנים, הבולטים שבהם: דניאל דיי-לואיס, ג'ודי דנץ', מריון קוטיאר, פנלופה קרוז, סופיה לורן, ניקול קידמן, קייט הדסון ופרגי.
הסרט מספר על במאי קולנוע מתוסכל המנסה לתמרן בין הנשים הרבות בחייו כדי שיוכל לכתוב את התסריט לסרט הבא שלו. הסרט היה מועמד לחמישה פרסי גלובוס הזהב. בנוסף, למרות תקציב של כ-80 מיליון דולר הסרט גרף כ-30 מיליון דולר בלבד.
רוב הביקורות על הסרט היו שליליות.
הוא הופץ בבתי הקולנוע בישראל בשמו המקורי בשפה האנגלית, דבר שנחשב לנדיר, וככל הנראה נעשה על רקע צאתו של הסרט "9" באותה השנה.
אל (אל כנעני)
במיתולוגיה הכנענית, אֵל הוא שמו של ראש האלים בפנתאון ואחד מהאלים החשובים של העיר אוגרית, עיר נמל שממוקמת בסוריה המודרנית. נקרא גם אִל, אלו, תור (שור) - סמל הכוח והפיריון, ו"קדוש" במובן של נשגב ונעלה.
איבר פוסום
איבר פוסום (בנורווגית: Iver Fossum; נולד ב-15 ביולי 1996 בדראמן שבנורווגיה) הוא כדורגלן נורווגי המשחק בעמדת הקשר בקבוצת אולבורג בולדספילקלאב ובנבחרת נורווגיה.
אל (אל כנעני)
שמותיו, כוחותיו ופעולותיו
אל מכונה באוגרית בכינויים "בני בנות" (=יוצר היצורים, בונה הבניות), "אב אדם" (=אבי האדם) ו"אב שנם" (=אבי השנים). "מלכ יכננה" (=מלך בוראה) ו"לטפן אל בעל הלב" (האל הלטפן בעל הלב, בשל רחמנותו וטוב ליבו), מתואר כאל השמים ואביהם של כל האלים שיושב במקום המרוחק מהיישוב, ב"אפיקי תהומותיים" ובמוצאי הנהרות.
איבר פוסום
סטרומסגודסט
פוסום נולד בדראמן שבנורווגיה. הוא גדל במחלקת הנוער של סטרומסגודסט, קבוצת הכדורגל המקומית. ב-28 באפריל 2013 ערך את הופעת הבכורה שלו בקבוצה, כשעלה כמחליף בדקה ה-71 בניצחון הליגה 2-1 על מולדה. עונת בליגת העל הנורווגית הייתה עונת הפריצה של פוסום, בה פילס את דרכו להרכב הראשון ופתח בהרכב ב-26 משחקים מתוך 30. ב-4 במאי 2014 הבקיע את שער הבכורה שלו בניצחון 2-0 נגד בודה/גלימט במחזור השביעי בליגה. בעונת היה המבקיע המצטיין של קבוצתו, שסיימה במקום השני בליגה, כשהבקיע 10 שערים ב-30 הופעות.
אל (אל כנעני)
שמותיו, כוחותיו ופעולותיו
בכתובות הארמיות מזינג'ירלי הויוק וסוג'ין הוא מופיע בשם אל-ועלין (=אל-ועליון). פילון איש גבל מרבה לתאר אותו ומזהה אותו עם קרונוס היווני. יש ביניהם נקודות דמיון רבות והמרכזית ששניהם נחשבו לאל הזמן. בכתובות של קארא-טפה ולפטיס-מגנה מיוחס לאל התואר "קן הארץ" (=קונה הארץ, בורא הארץ). החוקר דוד אמיר מניח כי מקור השם הוא השורש א-י/ו-ל במשמעות של חזק ועצום, או השורש א-ו-ל במשמעות של ראשון ולהיות קדימה (כמו ראשון בערבית אוואל-أَوَّل).
איבר פוסום
הנובר 96
ב-23 בדצמבר 2015 חתם פוסום על חוזה ל-4 וחצי שנים בהנובר 96, בעסקה ששווייה 20 מיליון כתר נורווגי.
אל (אל כנעני)
שמותיו, כוחותיו ופעולותיו
על פי המיתולוגיה הכנענית, אל התחתן עם אשרה והוליד שבעים בני-אלים, ביניהם בעל, עשתרת, ענת, ים, מות ועוד אלים נוספים. כמו כן, על פי מיתוס הולדת האלים הנעימים והיפים, הוליד מבנות האדם שני בנים-אלים, את שחר - אל הזריחה ואת שלם - אל השקיעה.
איבר פוסום
אולבורג
בקיץ 2019, לאחר שירד ליגה עם הנובר 96, חתם פוסום באולבורג בולדספילקלאב מליגת העל הדנית.
אל (אל כנעני)
שמותיו, כוחותיו ופעולותיו
אף שהוא מתואר כמלך, בפועל משלו ופעלו בעולם בניו: בעל, מות, ים וענת, כל אחד בטריטוריה נפרדת (שבעים אומות, כמופיע גם במסורת היהודית), והוא היה בתפקיד של שליט עליון, שבשעת משבר בניו נוטלים ממנו עצה ורשות.
ארכאולוגיה
בתבליט אבן מאוגרית שנמצא כיום במוזיאון הלאומי של חלב בסוריה, מתואר אל כמלך מזוקן בעל קרניים (סמל הפיריון), היושב על כיסאו ורגליו מונחות על שרפרף, כאשר מלך אוגרית מגיש לפניו מנחה. בצלמית אחרת שנמצאת במוזיאון דמשק, מתואר אל כמי שיושב על כיסא ללא משענת.
בפסל ברונזה שהתגלה בחצור ונמצא במוזיאון ישראל הוא נראה כמלך לא מזוקן שיושב על כסאו ונועל סנדלים וידו השמאלית קטועה. על המצנפת הגבוהה שלו תבליט של עץ החיים, כאשר משני צדדיו חיות בעלות קרניים.
בפסל ברונזה מצופה בזהב שנתגלה אף הוא בחצור ונמצא במוזיאון אוניברסיטת שיקגו הוא נראה כאדם מבוגר ולא מזוקן שנועל נעליים, שמחזיק חפץ לא ברור בידו השמאלית וידו הימנית קטועה.
בכל הפסלונים הוא ישוב, לבוש בכותונת ארוכה שמגיעה כמעט עד נעליו, רגליו מונחות במקביל על הקרקע או ההדום, ידו הימנית מורמת לשלום, ולראשו מצנפת גבוהה.
בכתבי אוגרית
על פי השירה האוגרית, מבקש האל בעל לאחר ניצחונו לבנות לו ארמון. הוא מבקש מאחותו ענת שתשכנע את אל להסכים לכך ולתת הוראה לאל האמנות כתר-וחסס לבנות לו ארמון. (לוח אב"ה עמודות ד'-ה'). בסופו של דבר, אשרה היא זו שמשכנעת אותו לבנות את ארמונו של בעל. באגדת אקהת אל מברך את שופט הצדק דנאל ביורש אקהת, שמאוחר יותר האלה ענת מבקשת ממנו רשות להורגו. ואילו באגדת כרת הוא זה שנותן עצה למלך כרת הערירי, כיצד ליצור לעצמו שושלת חדשה, ואף דואג לריפויו ממחלה חשוכת מרפא באמצעות בריאת תרופה בשם "שעתקת". על פי המתואר בחג ראש היין, שהיה חג הכנת היין הכנעני שנחגג בחודש תשרי, הובאו לכבודו מנחות בציר ענבים. קורבן נוסף שהיה נעשה לכבודו היה של שה.
במקרא
לדעתם של מספר חוקרי מקרא, היישוב הכנעני בית אל נקרא כך על שם אל.
על פי קאסוטו ישנה במקרא התייחסות לאל הכנעני בכמה פסוקים. בישעיהו יד, יג, בפי המלך הנכרי: "מִמַּעַל לְכוֹכְבֵי אֵל אָרִים כִּסְאִי, וְאֵשֵׁב בְּהַר מוֹעֵד בְּיַרְכְּתֵי צָפוֹן". וכן במשפט הסתום שבהושע יב, א: "סְבָבֻנִי בְכַחַשׁ אֶפְרַיִם וּבְמִרְמָה בֵּית יִשְׂרָאֵל, וִיהוּדָה עֹד רָד עִם אֵל, וְעִם קְדוֹשִׁים נֶאֱמָן"; הפירוש המתקבל יותר על הדעת הוא, שבני יהודה תועים אחר האלים הכנענים, אֵל והקדושים חבריו. וביחזקאל כח, ב, דברי הנגיד הכנעני של העיר צור: "וַתֹּאמֶר אֵל אָנִי, מוֹשַׁב אֱלֹהִים יָשַׁבְתִּי בְּלֵב יַמִּים", מתכוונים כנראה לאל הכנעני, או לכל הפחות יש בהם מעין רמז אל אֵל, היושב "בקרב אפיקי תהומותיים".
סוהר
סוהר הוא עובד בבית סוהר, שתפקידו להשגיח על האסירים הכלואים ולאבטח את בית הסוהר.
אל (אל כנעני)
במקרא
נקודת דמיון נוספת בין אל הכנעני ליהוה היא בתיאורם המשותף כמלכים היושבים על כסאם:. כמו כן, בחזונו של יחזקאל הנביא מתואר שהוא ראה דמות אדם על דמות הכיסא. למרות העובדה שאל מתואר כמלך, למעשה לא שלט כמלך בפועל, וקאסוטו משער על פי ניתוח השירה האוגריתית ובדומה לסיפורי המיתולוגיה על קרונוס, שבתחילה לתפיסת הכנענים, אל שלט על כל העולם ולאחר מכן בניו (בעל, מות וים) הדיחו אותו משלטונו וחילקו ביניהם את השליטה על העולם. בנוסף, אפשר לערוך אנלוגיה בין נשואי אל לאשרה כמו ה' לאשרה כפי הממצא של "ליהוה ואשרתו" באמונה האלילית של חלק מהיהודים במקדש הראשון.
סוהר
תפקידי הסוהר כוללים:
לסוהרים יש מדים ייחודיים, ומערכת דרגות, שכמקובל בגופי ביטחון, מוצגת על המדים. בישראל הסוהרים פועלים במסגרת שירות בתי הסוהר הכפוף למשרד לביטחון פנים.
אל (אל כנעני)
טקסטים נוספים
חוקר המקרא ומצרים העתיקה, דוד שפירא, קיבץ בספרו, "יכין ובועז", מספר ראיות לשמות תאופורים בעלי סיומת "אל" במצרים העתיקה של סביבות המאה ה־13 והמאה ה־14 לפני הספירה, באופן המצביע לדעתו על אמונה מקומית באל אל. שפירא נסמך על ראיות נוספות ומסיק כי הפיכתו של אל לחשוב בפנטאון המקומי הגיעה בהשפעה של קבוצות שהגיעו למצרים מאסיה, כמו החיקסוס.
יחסי מקסיקו–קוסטה ריקה
יחסי מקסיקו–קוסטה ריקה הם היחסים הדיפלומטיים שבין המדינות המקסיקניות המאוחדות לבין רפובליקת קוסטה ריקה. היחסים בין שתי המדינות החלו במאה ה-19.
היסטוריה
מקסיקו וקוסטה ריקה הן שתי מדינות אמריקאיות לטיניות שחלקו היסטוריה משותפת בכך ששתי המדינות היו מושבות על ידי האימפריה הספרדית. במהלך הקולוניזציה הספרדית, קוסטה ריקה הייתה תחת תחום שיפוטה של מלכות המשנה של ספרד החדשה שמרכזה שכן במקסיקו סיטי.
בשנת 1821 מקסיקו זכתה בעצמאות מספרד וקוסטה ריקה והפכה לחלק מהאימפריה המקסיקנית הראשונה. בשנת 1823 האימפריה קרסה, וקוסטה ריקה, אל סלוודור, גואטמלה, הונדורס וניקרגואה הקימו את הפרובינציות המאוחדות של מרכז אמריקה. בשנת 1838 המדינה התפרקה וקוסטה ריקה הפכה לאומה עצמאית. באותה שנה, קוסטה ריקה ומקסיקו הקימו יחסים דיפלומטיים.
במרץ 1948, התרחשה מלחמת אזרחים בקוסטה ריקה. במהלך המלחמה נפגשו שגרירי צ'ילה, מקסיקו, פנמה וארצות הברית בשגרירות מקסיקו בסן חוסה והסכימו לתווך בין שני הצדדים על מנת להביא לסיום הלחימה.המלחמה הסתיימה באפריל 1948.
במהלך המלחמות שהתרחשו מאז באל סלבדור, בגואטמלה ובניקרגואה, קוסטה ריקה ומקסיקו פעלו יחד על מנת להביא שלום בין המדינות. מקסיקו, ביחד עם מדינות נוספות, יצרה את קבוצת קונטדורה שעזרה ליצור את המסגרת להסכם אסקיפולס בהנהגת נשיא קוסטה ריקה, אוסקר אריאס, שסיים את המלחמות באזור מרכז אמריקה.
סחורה
בשנת 2013 ההשקעות המקסיקניות לקוסטה ריקה הסתכמו ב-1.5 מיליארד דולר. במקביל, השקעות קוסטה ריקה במקסיקו הסתכמו ב-173 מיליון דולר. מקסיקו היא שותפת הסחר השלישית בגדולה בעולם של קוסטה ריקה.
גורד שחקים (סרט, 2018)
גורד שחקים (באנגלית: Skyscraper), הוא סרט קולנוע אמריקאי מסוגת דרמה ופעולה לכל המשפחה. הופק על ידי אולפני יוניברסל ואולפני לג'נדרי. הסרט בוים ונכתב על ידי רוסון מרשל ת'רבר ומככבים בו דוויין ג'ונסון, נב קמפבל, פבלו שרייבר, אנג צ'ין האנג, רולנד מולר, ביירון מן, אלפינה לאק, נואה טיילור, צי מא ואחרים.
עלילה
וייל סוייר, בעברו קצין מעוטר בחיל הנחתים ומפקד צוות ביחידת חילוץ בני הערובה של ה-FBI לשעבר, נמצא בשליחות בהונג-קונג עם אשתו ושני ילדיו כאיש האבטחה הבכיר של גורד השחקים הגבוה והבטוח ביותר בעולם. ביום בו פורצת שרפה בבניין, מגלה סוייר שלא כל שותפיו רוצים בטובתו והוא חייב למצוא את האחראים לשרפה, לנקות את שמו ולהציל את משפחתו שנלכדה בתוך הבניין.
הפקה
הסרט הופק על ידי אולפני יוניברסל ואולפני לג'נדרי בהוליווד בארצות הברית.
ברמדה
ברמדה (שם מדעי: Barameda; משמעות השם מאבוריג'ינית: "מלכודת דגים") הוא סוג של דג נכחד מהמחלקה בעלי סנפירים בשרניים, אשר התקיים בתקופה קרבון מיסיסיפי באוסטרליה לפני 355 מיליון שנה מזמננו.
הסוג תואר למדע ב-1989 בידי J. A. Long והוא הכיל 2 מינים: Barameda decipiens, שהיה גדול מאוד באורך של 3 עד 4 מטרים ו-Barameda mitchelli, שיה קטן יותר באורך של 35 ס"מ בקירוב. המאובנים שלו התגלו בתצורות "Snowy Plains Formation" שבויקטוריה, אוסטרליה.
מבנה גופו של הברמדה דמה לזה של הריזודוס הקרוב וכמותו היה בעל לסתות עבות וחזקות עם עוצמת נשיכה גבוהה, ניבים מזדקרים מקדמת הגולגולת וסנפירים קטנים עד בינוניים שאולי הותאמו לתנועה על קרקעית הים. ככל הנראה היה טורף מארב שהשתמש בכוח מפתרף כדי לתפוס חסרי חוליות, דגים ואולי גם בעלי ארבע רגליים קדומים.
הנסיכה ביאטריס
הנסיכה ביאטריס אליזבת מרי (באנגלית: Princess Beatrice Elizabeth Mary; נולדה ב-8 באוגוסט 1988), היא בתם הבכורה של הנסיך אנדרו, דוכס יורק ושל שרה פרגסון, דוכסית יורק. הנסיכה היא התשיעית (והאישה השלישית) בסדר הירושה לכתר הבריטי, לפני בתה ולפני אחותה הקטנה הנסיכה יוג'יני.
בעת הולדתה, הייתה ביאטריס הנסיכה הבריטית הראשונה מאז שנולדה הנסיכה אן בשנת 1950.
קורות חיים
ביאטריס נולדה בבית החולים פורטלנד, והוטבלה ב-20 בדצמבר 1988. ביאטריס נקראה על שמה של ביאטריס, נסיכת הממלכה המאוחדת, בתה הצעירה של המלכה ויקטוריה.
ביאטריס למדה בבית הספר הפרטי בית אפטון שבווינדזור החל משנת 1991, משנת 1995 למדה בבית הספר הפרטי קוורת' פארק, ומשנת 2000 בבית הספר התיכון הפרטי סנט ג'ורג'ס שבאסקוט. בספטמבר 2008 החלה ביאטריס ללמוד היסטוריה באוניברסיטת לונדון.
ביאטריס משתתפת באירועים רשמיים של משפחת המלוכה ומסייעת לארגוני צדקה שונים. בשנת 2002 ביקרה ילדים הנגועים בווירוס HIV ברוסיה, וכן סייעה לאגודה הבריטית ללוחמה בסרטן בקרב ילדים ובני נוער (Children and Teenage Cancer Trust).
ביאטריס השתתפה בתפקיד אורח בסרט "ויקטוריה הצעירה" שהפיקה אימהּ.
בספטמבר 2019 הודיע הארמון על אירוסיה עם אדוארדו מפלי מוצי. החתונה תוכננה להתקיים ב-29 במאי 2020 בקפלה המלכותית בארמון סנט ג'יימס, אך נדחתה בשל מגפת הקורונה ולבסוף התקיימה בטקס פרטי מצומצם בווינדזור ב-17 ביולי 2020.
מלידתה ועד לנישואיה היה שמה הרשמי של הנסיכה "הנסיכה ביאטריס מיורק". עם נישואיה, היא איבדה את השיוך הטריטוריאלי של אביה והיא נקראת כעת "הנסיכה ביאטריס, הגברת אדוארדו מפלי מוצי".
ב-18 בספטמבר 2021 ילדה הנסיכה ביאטריס בת. סיינה אליזבת מפלי מוצי (Sienna Elizabeth Mapelli mozzi) התינוקת היא ה-10 בסדר הירושה לכתר הבריטי. שמה הראשון של התינוקת ניתן לה על שם העיר סיינה שבאיטליה, כרמז למוצאו האיטלקי של אביה. שמה השני ניתן לה על שמה של רב-סבתה, המלכה אליזבת.
שלט אצולה
שלט האצולה של הנסיכה הוא מעוין המחולק לארבעה רבעים. ברביע הראשון והרביעי (השמאלי העליון והימני התחתון) שלושה אריות לבנים צועדים, על רקע אדום, שהם מביטים לעבר הצופה. ברביע הימני העליון אריה אדום עומד על שתי רגליו האחוריות, ומביט לשמאל. ברביע השמאלי התחתון נבל בצבע תכלת על רקע צהוב. הרביע הראשון והרביעי הם דגל אנגליה, השני מסמל את סקוטלנד והשלישי את אירלנד. בראש השלט חמש תגיות, כאשר בכל אחת משתי התגיות החיצוניות ובתגית האמצעית מצויה דבורה.
לשלט שני תומכים: אריה ניצב מימין, וחד קרן משמאל.
בוא לאורווה
בוא לאורווה (באנגלית: Come to the stable) הוא סרט קולנוע אמריקאי משנת 1949 בבימויו של הנרי קוסטר, עם לורטה יאנג וסלסט הולם בתפקידים הראשיים.
תקציר העלילה
שתי נזירות מגיעות מצרפת לביתה של הציירת אמליה פוטס (אלזה לנצ'סטר) בעיירה בית לחם בקונטיקט - האות מרגרט (לורטה יאנג) ילידת שיקגו והאחות סכולסטיקה (סלסט הולם), ילידת צרפת. במלחמה הן שירתו כנזירות בבית חולים לילדים שהיה בחזית המערכה בנורמנדיה. הן הלכו למפקד האמריקאי שעמד להתקיף את המקום ובקשו שלא יפגיז את בית החולים. בקשתם התמלאה ובתמורה הן נדרו לבנות בית חולים לילדים בארצות הברית.
בתקופת המלחמה הן קיבלו גלוית דואר עם ציור של לידת ישו באורווה על ידי אמיליה פוטס עם הכתובת "בוא לאורווה" והחליטו ששם יקימו את בית החולים. אמיליה מתרשמת מסיפורן ומסכימה לארח אותן. הן פוגשות ברוברט מייסן (יו מלרו), רווק עשיר ומלחין שהשטח וביתה של אמיליה הם שלו. הוא מקבל אותן בחמימות. הן מוצאות גבעה בסביבה ומחליטות ששם יקום בית החולים סנט ג'וד.
הן מגיעות לבישוף (בזיל רויסדל) שהוא סקפטי לגבי בקשתן ונותן להן 50 דולר. בתחנת הרכבת הן פוגשות את אנתוני ג'יימס (דולי וילסון) משרתו של מייסן שמציע להן "טרמפ" בג'יפ. הוא מגלה להן ששטח הגבעה שייך ללואיג'י רוסי מניו יורק.
מייסן מסכים להשאיל להן את הג'יפ ומרגרט נוהגת עם סכולסטיקה לניו יורק כשכל האנשים מתסכלים עליהם ו. לאחר שהן מצליחות לעבור את שומר הראש של רוסי (מייק מזורקי) הן מתקבלות על ידי לואיגי רוסי (תומאס גומז)) שמסכים למסור להן את השטח תמורת קביעת חלון עם ויטראז' בכנסייה לזכרו של בנו שנהרג במלחמה.
הן מוצאות מבנה ישן למכירה ומחליטות להקים שם כנסייה זמנית. כדי לגייס את הסכום הראשון של 3,000 דולר הן מביאות למקום 11 נזירות ואב צרפתי שמייצרות דברי אריגה, עוגיות ומזכרות למכירה אך לא מצליחות לגייס את כל הכסף. הבישוף מראה להם כי בחוזה יש גם משכנתא בסך 25,000 דולר.
מייסון נוסע להוליווד עם חברתו קיטי (דורותי פטריק) כדי לפרסם את שירו החדש "לילה ארוך ללא שינה". בשובו הוא מוצא את ההמולה של כל הנזירות, מחליט לפנות אותן וקונה את המבנה בו הוקמה הכנסייה הזמנית.
כאשר חברתו קיטי שרה את שירו "לילה ארוך ללא שינה", נשמעת זמרת הנזירות מהכנסייה ומתברר שהשיר שלו מקורו במזמור גרגוריאני מלפני 1,200 שנים כששמע כנראה בהיותו בתקופת המלחמה בנורמנדיה.
לבסוף משתתפים כולם בתפילת הקדשה לבית החולים לילדים סנט ג'וד.
סוזומו הירסוואה
סוזומו הירסוואה (ביפנית: 平沢進; נולד ב-2 באפריל 1954 בטוקיו) הוא מלחין ויוצר מוזיקת פופ אלקטרונית יפני. הוא מוכר לקהל המערבי בזכות כתיבת מספר פסקולים מצליחים לסרטי אנימה יפניים.
ביוגרפיה
הירסוואה נולד בטוקיו בשנת 1954. החל בלימודים במכללת גאקוין בטוקיו לעיצוב בשנת 1972. בשנים 1972 - 1978, הופיע עם להקתו, "מנדרייק" (Mandrake), שניגנה בסגנון רוק פרוגרסיבי. בשנת 1979 הקים ביחד עם שניים מחבריו מלהקת מנדרייק להקת טכנו-פופ בשם P-Model. הלהקה הוציאה מספר אלבומים במהלך שנות ה-80.
הרשות הפלסטינית במשחקים האולימפיים
הרשות הפלסטינית משתתפת במשחקים האולימפיים מאז אולימפיאדת אטלנטה (1996). עד כה השתתפה הרשות בענפי האתלטיקה, השחייה, הג'ודו והרכיבה, אך הישגיה בהם היו סמליים בלבד. הרשות מעולם לא נטלה חלק באולימפיאדת חורף.
באולימפיאדת אטלנטה מנתה המשלחת הפלסטינית שני ספורטאים. נושא הדגל היה מג'די אבו מרהיל, תושב מחנה הפליטים נוסייראת ברצועת עזה ואיש כוח 17. אבו מרהיל התחרה בריצת 10,000 מטר והגיע למקום האחרון.
באולימפיאדת סידני (2000) שוב ייצגו את הרשות הפלסטינית שני ספורטאים. ההלך ראמי דיאב סיים במקום האחרון בהליכה ל-20 ק"מ, והשחיינית סמאר נאסר סיימה במקום ה-65 במשחה ל-50 מטרים בסגנון חופשי. באולימפיאדת אתונה (2004) גדלה המשלחת ל-3 ספורטאים - שני אתלטים (שהתחרו בריצת 800 מטר) ושחיין אחד (שהתחרה במשחה ל-100 מטרים בסגנון פרפר). אף הם סיימו במקומות האחרונים בתחרויות בהן השתתפו, ולא התקדמו לשלבים הבאים.
באולימפיאדת בייג'ינג (2008) נשלחו מטעם הרשות הפלסטינית שני אתלטים ושני שחיינים. גם הם לא הצליחו לשפר את מאזנה הספורטיבי של הרשות, לאחר שדורגו בין האחרונים במקצי המוקדמות בתחרויות בהן השתתפו.
באולימפיאדת לונדון (2012) רשם הג'ודוקא מאהר אבו רמלה היסטוריה, כשהיה לספורטאי הפלסטיני הראשון שמגיע למשחקים האולימפיים לאחר שהשיג את הקריטריון האולימפי, ולא באמצעות כרטיס חופשי. עם זאת, גם במשחקים אלה לא הצליחו הספורטאים הפלסטינים להגיע להישגים ספורטיביים משמעותיים.
באולימפיאדת ריו דה ז'ניירו (2016), מנתה המשלחת הפלסטינית שישה ספורטאים. האתלטית מיאדה אל-סייד הניפה את דגל המשלחת בטקס הפתיחה.
באולימפיאדת טוקיו מנתה המשלחת הפלסטינית חמישה ספורטאים, שלושה גברים ושתי נשים, תושבי בית לחם, עזה, מזרח ירושלים ושני פלסטינים אמריקאים.
עונת 1998/1999 בליגה הלאומית
עונת 1998/1999 בליגה הלאומית הייתה העונה ה-43 והאחרונה של הליגה הלאומית כליגת הכדורגל הבכירה בישראל לפני שינוי שמה ל"ליגת העל".
על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 16 קבוצות ששיחקו ביניהן במשך 2 סיבובים בני 15 משחקים כל אחד - 30 מחזורים בסך הכל. העולות החדשות שהצטרפו לליגה הבכירה לקראת עונה זו היו מכבי יפו והפועל צפרירים חולון. העונה החלה ב-22 באוגוסט 1998 והסתיימה ב-29 במאי 1999 עם זכייתה של הפועל חיפה באליפות, בפעם הראשונה בתולדות הקבוצה. קשרה הקרואטי של הקבוצה, ג'ובאני רוסו, זכה בתואר כדורגלן העונה בישראל, בפעם הראשונה שתואר זה ניתן לשחקן זר. המבקיע המצטיין של העונה היה אנדז'יי קוביקה הפולני ממכבי תל אביב עם 21 שערים. הייתה זו גם הפעם הראשונה ששחקן זר היה מלך השערים של הליגה הבכירה בישראל. לרגל הזכייה של חיפה באליפות נכתב השיר "אדום עולה עולה".
לקראת השינוי במערך הליגות, שבמסגרתו שונה שמה של הליגה העליונה ל"ליגת העל", של ליגת המשנה ל"ליגה הלאומית" ושל הליגה השלישית ל"ליגה הארצית", ובמטרה להקטין את הליגה הבכירה בשלב ראשון לליגה בת 14 קבוצות ובהמשך לליגה בת 12 קבוצות לשם הגדלת התחרותיות, בסיום העונה נשרו לליגת המשנה הפועל צפרירים חולון הפועל בית שאן ומכבי יפו ורק קבוצה אחת עלתה לליגה הבכירה, מכבי נתניה. רעיון נוסף שעלה אך גווע במהירות היה להקים את "ליגת השש" שבה יתחרו במשך ארבעה סיבובים 6 הקבוצות הבכירות בכדורגל הישראלי באותן שנים: מכבי והפועל תל אביב, מכבי והפועל חיפה, בית"ר ירושלים והפועל פתח תקווה.
לאחר שהתאושש הכדורגל הישראלי מפרשת "משחק השרוכים" מהעונה שעברה, על עונה זו העיבה פרשת האפדרין שהתגלתה לאחר משחק האליפות בין הפועל חיפה למכבי תל אביב ובמסגרתה נתפס הכדורגלן כפיר אדרי משתמש בסם אימרוץ.
קישורים חיצוניים
עונת 1998/1999 בליגה הלאומית באתר rsssf.com
קניון איראן
קניון איראן הוא הקניון הגדול ביותר בעולם, הקניון ממוקם בצפון מערב טהראן. השלב הראשון שלו נפתח בשנת 2018 ומשתרע על שטח של כ-1.4 מיליון מ"ר בשטח להשכרה ברוטו של כ-300,000 מ"ר. חלקים ממנה עדיין בבנייה.
הקניון
המתחם הראשון של הקניון כולל 700 חנויות שתופסים שטח של כ-20,000 מ"ר, השלב כולל בין היתר שדרת חנויות אופנה, שלושה מתחמי אוכל עם יותר מ-200 מסעדות, ספרייה של 3,300 מ"ר עם 67,000 כרכים של ספרים ומספר חנויות ספרים, קולנוע שכולל מתחם עם 12 בתי קולנוע בפורמט IMAX ואף תיאטרון חדשני שמכיל 2,000 מושבים, מרכז בידור למשפחות, ילדים ובני נוער שמכיל פארק שעשועים מקורה, מוזיאון, גלריות אמנות, אולם תצוגה לרכבים ושלושה בתי מלון בהם מלון יוקרה שמדורג כמלון 5 כוכבים ומכיל כ-450 חדרים, אולם כנסים של 3000 מושבים, מרכז כנסים ומספר גלריות.
גולת הכותרת של הקניון נמצאת בגג שלו והיא גן פרסי שנקרא "גן מהאן" והוא בשטח של 8,500 מ"ר.
גג הקניון משמש את מתחם הספורט של הקניון וכולל מספר מסלולים ארוכים לטיולים רגליים, שבילי אופניים, 15 מגרשי ספורט ואף משטח החלקה על הקרח בגודל של כ-12,000 מ"ר ומספר בריכת שחייה.
בבניית קניון איראן השתתפו למעלה מ -500 קבלנים ו-25,000 עובדים.
נכון לשנת 2018 נפתחו כחלק מהשלב הראשון של הקניון כ-1.4 מיליון מ"ר, עם סיום הפרויקט השטח הכולל של הקניון יהיה 1.95 מיליון מ"ר.
הפרות בנייה
על מנת להקים את הקניון בצורה זריזה וקלה בוצעו במקום מספר הפרות בנייה על אף התנגדות עיריית טהראן, משרד הפנים וכן גורמים נוספים.
ראש ארגון הפיקוח של עיריית טהראן דאז הצהיר כי הבנייה חרגה ב"עשרות אלפי מטרים" ואמר כי הידיעה על הפרות הבנייה לא פורסמה בארגון השידור של הרפובליקה האיסלאמית של איראן.
דרינקר
דרינקר (שם מדעי: Drinker) הוא סוג של דינוזאור צמחוני אורניתופוד שחי באמריקה הצפונית בתור היורה המאוחרת. נקרא על שם הפלאונטולוג אדוארד דרינקר קופ (Edward Drinker Cope).
הדרינקר היה דינוזאור אורניתופוד קטן: אורכו 2 מטר ומשקלו היה 10-25 ק"ג. הוא הלך על שתי רגליו האחוריות שהיו ארוכות, חזקות ובעלות כפות רחבות על מנת שלא ישקע בקרקע הביצה שבה חי. זרועותיו הקדמיות היו קצרות.
הוא נתגלה בוויומינג, ארצות הברית, ותואר על ידי רוברט בקר ב-1990. לצידו נתגלו מאובנים של דגי ריאות וצמחיית ביצה, ממנה הסיק בקר שהדרינקר חי (או לפחות מת) בסביבה ביצתית. הועלתה סברה שהדרינקר חי במחילות.
המנון מאוריציוס
מולדת (באנגלית: Motherland) הוא ההמנון הלאומי של מאוריציוס. מילות ההמנון נכתבו על ידי ז'אן ז'ורז' פרוספר והוא הולחן על ידי פיליפ ז'נטיל. ההמנון אומץ רשמית בשנת 1968.
שיר אידלסון
שיר אידלסון (נולדה ב-26 במאי 1975) היא שחקנית ישראלית.
ביוגרפיה
בוגרת בית הספר תלמה ילין במגמת תיאטרון (1993). בשנת 1998 סיימה את לימודי משחק במחזור ל"ו של בית הספר למשחק בית-צבי לצד עירית קפלן, ענת מגן, עודד לאופולד, נטע הבר, אילן פלד, הילה סורג'ון פישר, מרינה שויף, דני גבע ומיה דגן. למדה שנתיים בבית הספר למשחק של יורם לוינשטיין, וקיבלה מלגות כגון: מלגת הצטיינות, מלגה ע"ש שמואל רודנסקי על ביצוע מצטיין של שלל התפקידים בשנה ג', מלגת קרן הסטיפנדיות, וכן במשך ארבע שנים זכתה במלגת קרן שרת.
חיה בזוגיות עם המוזיקאי פייר שאיין, אם לשתי בנות, סופי ואלכס, ומתגוררת באבן יהודה שם היא מכהנת כחברת מועצה מטעם סיעת "לתת יותר" בראשות ראש המועצה אבי הררי.
קריירה בתיאטרון
בתיאטרון הספרייה: ב-1998 גילמה את אדלה בהצגה "בית ברנרדה אלבה" מאת פדריקו גארסיה לורקה שביים ארתור קוגן. ב-1999 גילמה את קטיה בהצגה "חמישה לילות" מאת אלכסנדר וולודין שביימה נינה מיכואלס, ואת דונה בהצגה "הקיץ האחרון" מאת ג'יין צ'יימברס שביימה אריאלה מנדלס.
בתיאטרון בית ליסין גילמה את וולווט בהצגה "פופקורן" מאת בן אלטון שביים עודד קוטלר.
בתיאטרון הקאמרי: ב-1998 שיחקה בהצגה "המורדים" מאת עדנה מזי"א שביים עמרי ניצן. ב-1999 שיחקה בהצגה "מעיין הגופרית" מאת נוריאל טוביאס שביים גדליה בסר. ב-2004 שיחקה לצד דינה סנדרסון בהצגה "עקר בית" מאת ענת גוב שביימה עדנה מזי"א. ב-2006 שיחקה בהצגה "קרוב לבית" שכתבה וביימה דפנה רובינשטיין, ובהצגה "יתוש בראש" מאת ז'ורז' פדו שביים עמרי ניצן.
בתיאטרון צוותא גילמה את גלי בהצגה "נימפות בערפל" (שאף הפכה ב-2008 לסרט קולנוע בעל אותו השם בבימויו של יורם זקס).
בהתיאטרון שלנו שיחקה בהצגת הילדים "אנחנו כבר גדולים".
ראוט 94
רואן טיילר ג'ונס (באנגלית: Rowan Tyler Jones; נולד ב-21 במאי 1993), הידוע בשם הבמה ראוט 94 (באנגלית: Route 94), ובשם הבמה הקודם שלו דרים (באנגלית: Dream), הוא מפיק מוזיקלי ורמיקסר אנגלי. הוא עבד עם מספר אמנים, כמו סקרים, בנגה וקייטי בי. הסינגל שהוציא, בשיתוף פעולה עם ג'ס גלין, "My Love" זכה להצלחה מסחרית, והגיע למקום הראשון בשלושה מצעדים.
שיר אידלסון
קריירה בתיאטרון
ב-2010 בתיאטרון חיפה גילמה את סשה בהצגה "מי דואג לילד" מאת טום סטופארד שביים משה נאור. בתיאטרון הקיבוץ שיחקה בהצגת היחיד "אני כריסטיאן F" שעיבדה איילה קוקוס וביים ניר ארז.
קריירה בקולנוע ובטלוויזיה
ב-1988, כשהייתה בת 13, גילמה את מירהל'ה לצד קאיפו כהן ואביטל דיקר בסרט שביים אלי כהן "הקיץ של אביה" על פי ספרה של גילה אלמגור בעל אותו השם. ב-1997 גילמה את מאיה בעונה השלישית של סדרת הטלוויזיה "רמת אביב גימל". ב-1999 גילמה את גלי בעונה הראשונה (פרק 12) של סדרת הטלוויזיה "החבר'ה הטובים" ששודרה ב"ערוץ הילדים". ב-2001 גילמה את מיקה בסדרת הטלוויזיה "דקות של תהילה" ששודרה ב"ערוץ 2". ב-2003 גילמה את רות בסרט הקולנוע "להיות כוכב". בין השנים 2003–2005 שיחקה בטלנובלה החסידית הראשונה, "החצר", שם גילמה את רוחל, ביתו של האדמו"ר מלייבניץ. ב-2008 גילמה את גלי בסרטו של יורם זקס "נימפות בערפל".
קאג'יו
אסכולת הקאג'יו (בטיבטית: བཀའ་བརྒྱུད་) – נודעת גם כ"שושלת שבעל-פה" וכאסכולת "שושלת התרגול ללא הרבב", היא אחת מארבע האסכולות העיקריות בבודהיזם הטיבטי. שלוש הנוספות הן נינגמה, סאקייה וגלוג.
ראשיתה של אסכולת הקאג'יו
ראשיתה של אסכולת הקאג'יו בלימודיו של אמן הבודהיזם הנודע טילופה (1069-988), אשר חי בצפון הודו. טילופה קיבל ארבעה שדרים מיוחדים (בטיבטית: בְּקָא-בַּאבְּס-בְּזִ'י), ובסופו של דבר שלט בהם באופן מלא. דווקא מסיבה זו מפורש לעיתים השם "קאג'יו" כקיצור ל"קַּבָב-זִ'י-ג'יוּ-פַּה" (בטיבטית: בְּקָא-בַּאבְּס-בְּזִ'י-ברג'וד-פה), כלומר אסכולת ארבעת השדרים.
את כל אלה העביר טילופה לתלמידו העיקרי נרופה (1100-1016), ומאוחר יותר קיבלו לימודים אלה את השם "שש היוגות של נרופה", והם נחשבים לאחד מהלימודים המרכזיים באסכולת הקאג'יו. לימודים אלה הועברו מאוחר יותר בטיבט על ידי המתרגם הדגול מארפה (1097-1012). מנרופה קיבל מארפה את שדר השושלת, "מהמודרה" (החותם הכביר). מארפה אף למד מרבי-האמנים ההודים מאיטריפה וקוקוריפה. במסעו השלישי מטיבט להודו הוא פגש באטישה (1054-982) ולמד את לימודי הקדאמפה. מארפה שהה בהודו כ-17 שנה ונודע כאחד מהמתרגמים הדגולים של התקופה השנייה, בה הועברו לימודי הבודהיזם מהודו לטיבט.
תלמידו העיקרי של מארפה היה מילרפה (1135-1052), הנחשב לאחד מהיוגים והמשוררים הדגולים ביותר של טיבט. לאחר שקיבל את מלוא השדרים ממורו מארפה, מספרת המסורת, תרגל ומדט ללא ליאות שנים רבות, עד שמימש את טבעה המוחלט של התודעה. בין תלמידיו הרבים של מילרפה היו רְצ'וּנְג דוֹרגֶ'ה דרַאקפָּה, הידוע יותר בשם "רצ'ונגפה", וגמפופה (1153-1079) – רופא מדאגפו. גמפופה למד שנים רבות על-פי מסורת הקדאמפה, הנחשבת לדרך הדרגתית. כשפגש את מילרפה, סופר שתחת הנחייתו מימש את טבעה המוחלט של תודעתו. גמפופה ייסד מנזרים רבים וקיבץ תלמידים רבים, וכך מיסד וביסס את הקאג'יו כאסכולה חשובה בבודהיזם הטיבטי. ארבעה מתלמידיו ייסדו ארבע שושלות עיקריות. את שדר המהמודרה המלא העביר גמפופה לתלמידו, קרמאפה הראשון, דוּסוּם צֵ'נפָּה. מתלמיד אחר של גמפופה, פהגדרו דורג'ה גייאלפו (המוּכָּר יותר בשם פָגמוֹגרוּפָּה), התפתחו שמונה השושלות המשניות של אסכולת הקאג'יו.
בגלל הלימודים שהן מכילות אין שושלות הקאג'יו השונות נחשבות לעיקריות או למשניות, אלא כולן שוות. הסיווג ל"עיקריות" נעשה מכיוון שארבע שושלות נבעו ישירות מגמפופה, בעוד שהשמונה ה"משניות" נובעות מדור מאוחר יותר של רבי-אמנים. מכל ארבע השושלות העיקריות של הקאג'יו, ניתן כיום לומר, ששושלת הקארמה קאג'יו זכתה לתפוצה הרחבה ביותר בעולם המערבי הודות לפועלו של לאמה אולה נידהל. מתוך שמונה המשניות מתפקדות רק שלוש שושלות באופן עצמאי: טאגלונג קאג'יו, דרוגפה קאג'יו ודריקונג קאג'יו. במסגרתה של כל שושלת ניתן להבחין בכמה סוגי שדרים. עם זאת יש לכל המסורות הבודהיסטיות בטיבט שושלת של נדר "פּרַטימוֹקשי" (הבטחה להשתחרר אינדיבידואלית מסבל) ושושלת נדר הבּוֹדהיסָטוָוה.
הלימודים
הלימודים המרכזיים בקאג'יו הם דוקטרינת ה"מהמודרה" (עברית: החותם הכביר), כפי שהוסבר בכמה מכתביו של גמפופה. הדוקטרינה מתמקדת בארבעה שלבים עקרוניים של תרגול מדיטטיבי (ארבע היוגות של המהמודרה):
נטען שבאמצעות ארבעת שלבי ההתפתחות הללו, שעובר המתרגל, ניתן לממש את ההגשמה המלאה של המהמודרה. בכל שושלות הקאג'יו חשובים התרגולים הטנטריים על היבטי-בודהה, צ'קרסמווארה וואג'רפאני.
מיקי חליקה
מיכאל (מיקי) חליקה (נולד ב-11 באוקטובר 1978) הוא שחיין עבר אולימפי ישראלי, ויושב ראש איגוד השחייה בישראל (מאוקטובר 2021). הוא סגן אלוף אירופה, בעל מדליית ארד מאליפות העולם בשחייה (בריכת 25 מטר) (אתונה 2000) ופעמיים ברציפות סגן אלוף האוניברסיאדה (מסינה 1997 ופלמה 1999) במשחה ל-400 מטר מעורב אישי. אלוף ישראל ושיאן ישראל במשחים ל-200 מטר מעורב אישי, 400 מטר מעורב אישי, 200 מטר פרפר, 400 מטר חופשי, 800 מטר חופשי ו-1500 מטר חופשי. חליקה, היה לספורטאי הישראלי הראשון שזכה במדליה כלשהי באוניברסיאדה.
ביוגרפיה
חליקה גדל בשכונת גילה בירושלים. הוא ייצג את הפועל ירושלים. בגיל 13 הצטרף לפנימיית המחוננים בספורט, במכון וינגייט והתאמן תחת הדרכתו של המאמן לאוניד קאופמן. מגיל צעיר בלט בכל סגנונות השחייה, ובמיוחד במשחי מעורב אישי בהם החזיק בשיאי ישראל עד לאולימפיאדת בייג'ינג שבה גל נבו שבר את שיאו במשחה ל-400 מטר מעורב אישי.
באליפות אירופה לנוער בשחייה שנערכה בפרדוביצה, צ'כיה בשנת 1994 סיים במקום הרביעי במשחה ל-400 מטר מעורב אישי בתוצאה של 4:31.51 דקות.
שיאן ישראל ואלוף ישראל
באליפות אירופה לנוער בשחייה שנערכה בז'נבה, שווייץ, בשנת 1995 זכה חליקה במדליית הארד במשחה ל-400 מטר מעורב אישי בשיא ישראלי חדש של 4:28.41 דקות, שיפור לשיא הישראלי בן ה-3 שנים של גלעד חן (4:29.48 דקות) ובמקום החמישי במשחה ל-200 מטר מעורב אישי בתוצאה של 2:09.03 דקות. שבועיים לאחר מכן, באליפות ישראל בשחייה הוא זכה ב-3 מדליות, 2 זהב ו-1 כסף. מדליות זהב, במשחה ל-200 מטר מעורב אישי בשיא ישראלי חדש לגילאי 17 ו-18 של 2:07.99 דקות, איטי ב-5 מאיות השנייה מהשיא הישראלי של גלעד חן שסיים שני בתוצאה של 2:12.36 דקות ובמשחה ל-400 מטר מעורב אישי בתוצאה של 4:28.89 דקות. מדליית כסף, במשחה ל-1500 מטר חופשי בתוצאה של 16:44.19 דקות, אחרי אהוד דקטר (16:38.30 דקות).
מדליה ראשונה (כסף) לישראל באוניברסיאדה
במכביה ה-15 שנערכה בשנת 1997 זכה חליקה ב-6 מדליות זהב. באוניברסיאדה שנערכה במסינה, איטליה באוגוסט אותה שנה הוא זכה במדליית כסף במשחה ל-400 מטר מעורב אישי בתוצאה של 4:24.96 דקות ובכך היה לספורטאי הישראלי הראשון שזכה במדליה כלשהי באירוע זה.
באליפות העולם בשחייה שנערכה בפרת', אוסטרליה בשנת 1998 סיים חליקה במקום ה-13 בגמר ב' במשחה ל-200 מטר מעורב אישי בתוצאה של 2:04.96 דקות (במוקדמות הוא קבע שיא ישראלי חדש של 2:04.87 דקות).
באוניברסיאדה שנערכה בפלמה דה מיורקה, ספרד ביולי 1999 זכה חליקה במדליית כסף במשחה ל-400 מטר מעורב אישי בתוצאה של 4:21.78 דקות.
סגן אלוף אירופה
חליקה הגיע לשיאו באליפות אירופה בשחייה שנערכה באיסטנבול, טורקיה בשנת 1999 כאשר זכה במדליית כסף במשחה ל-400 מטר מעורב אישי בשיא ישראלי חדש של 4:17.49 דקות. הוא הפסיד במטרים האחרונים מדליית זהב היסטורית, לפרדריק הויד מספרד. במשחה ל-200 מטר מעורב אישי הוא קבע שיא ישראלי חדש נוסף בתוצאה של 2:04.39 דקות ובמשחה ל-200 מטר פרפר קבע שיא ישראלי חדש שלישי בתוצאה של 2:00.87 דקות.
מדליית ארד באליפות העולם (בריכת 25 מטר)
באליפות העולם בשחייה (בריכת 25 מטר) שנערכה באתונה, יוון במרץ 2000 זכה חליקה במדליית ארד במשחה ל-400 מטר מעורב אישי בשיא ישראלי חדש של 4:10.90 דקות, אחרי יאני סייבינן מפינלנד (4:09.54 דקות) וטרנס פרקין מדרום אפריקה (4:10.56 דקות). נוסף לכך, הוא סיים במקום שישי במשחה ל-200 מטר מעורב אישי בתוצאה של 2:01.10 דקות, בשלב המוקדמות הוא קבע תוצאה של 2:01.02 דקות ובמקום עשירי במשחה ל-200 מטר פרפר בשיא ישראלי חדש של 1:59.43 דקות.
באולימפיאדת סידני (2000) סיים חליקה במקום ה-11 במשחה ל-400 מטר מעורב אישי בתוצאה של 4:19.97 דקות, במקום ה-39 במשחה ל-200 מטר מעורב אישי ובמקום ה-31 במשחה ל-200 מטר פרפר.
באליפות העולם בשחייה שנערכה בפוקואוקה, יפן בשנת 2001 סיים חליקה במקום ה-11 במשחה ל-400 מטר מעורב אישי, במקום ה-13 במשחה ל-200 מטר מעורב אישי ובמקום ה-19 במשחה ל-200 מטר פרפר. באליפות העולם בשחייה שנערכה בברצלונה, ספרד בשנת 2003 סיים חליקה במקום ה-19 במשחה ל-400 מטר מעורב אישי, במקום ה-37 במשחה ל-200 מטר מעורב אישי ובמקום ה-33 במשחה ל-200 מטר פרפר.
באוניברסיאדה שנערכה בטגו, קוריאה הדרומית בסוף חודש אוגוסט אותה שנה זכה חליקה במדליית ארד במשחה ל-400 מטר מעורב אישי בתוצאה של 4:20.52 דקות.
חליקה לא השתתף באולימפיאדת אתונה (2004) לאחר שלא קבע את הקריטריון האולימפי. גם לאחר שהפסיק להתאמן באופן מקצועני, הצליח חליקה להגיע למשחי הגמר באליפות ישראל.
חליקה אימן בעבר את נבחרת המאסטרס של מכבי תל אביב, וכיום משמש כיועץ למאמני הפועל כפר סבא בית ברל. חליקה הוא חבר הנהלת הועד האולימפי בישראל וביוני 2012 צורף לוועדת לובנצקי, שמטרתה קביעת אמות מידה לתמיכה בגופי הספורט בישראל. ב 2016 נבחר כחבר בהנהלת איגוד השחייה בישראל, וב-2021 נבחר כממלא מקום יושב ראש האיגוד.
באוקטובר 2021 נבחר לכהן כיושב ראש איגוד השחייה בישראל.
Starsailor
Starsailor הוא אלבומו השישי של הזמר טים באקלי, אשר יצא ב-1970.
האלבום מציין את המעבר של הזמר מפולק רוק לשילוב של ג'אז עם סגנונות אוונגרדיים, ונחשב לאלבום לא קליט. האלבום מכיל את שירו המוכר ביותר של באקלי "Song to the Siren". אמנים רבים ביצעו גרסאות כיסוי לשיר זה, כשהמוכרת ביותר היא מ-"This Mortal Coil", פרויקט מוזיקלי שיצא כאלבום בשנת 1984, ובו ביצעו חברי להקת קוקטו טווינס את השיר.
החידוש של "Song to the Siren" חידש עניין בטים באקלי בשנות ה-80.
American Economic Review
American Economic Review (בקיצור: AER) הוא כתב עת מדעי לכלכלה שעובר ביקורת עמיתים ומפורסם מדי רבעון בידי האגודה האמריקאית לכלכלה (American Economic Association). יצא לאור לראשונה ב-1911 ונחשב אחד מכתבי העת היוקרתיים ביותר בתחום.
העורכת הנוכחית היא אסתר דופלו.
כל שנה מפרסם כתב העת בגיליון מאי שלו, הקרוי Papers and Proceedings, את הדיונים וההרצאות שהוצגו בוועידה השנתית של האגודה האמריקאית לכלכלה.
המאמרים הידועים הבאים פורסמו לראשונה בכתב העת: כתב העת נגיש בצורה מקוונת דרך JSTOR.
תרי ותרי
תרי ותרי הוא שמה של דילמה הלכתית, כאשר זוג עדים אחד מעיד בעניין מסוים ובא זוג עדים נוסף ומעיד עדות העומדת בסתירה לעדותם של הראשונים. בתלמוד ובראשונים הובאו כמה אפשרויות כיצד להכריע מצב זה.
הדילמה
בעוד שקיימת נאמנות מיוחדת לעדים האחרונים, כאשר האחרונים מעידים שהראשונים כלל לא היו יכולים להעיד בנושא, מכיוון שעימם היו באותו יום ובאותו שעה במקום אחר, ובמקרה כזה נקראים העדים הראשונים עדים זוממים ומבצעים בהם את העונש שזממו לעדות לנידון שלא בצדק, הרי במקרה כזה בהם שני העדים מכחישים זה את דברי זה אין מהימנות לעדות אחת יותר מהשנייה.
במסכת יבמות מוצגות שתי אפשרויות: האחת היא ש"תרי ותרי ספיקא דאורייתא", כלומר הדבר נחשב לספק מהתורה, ולא ניתן להכריע את הספק על ידי דין חזקה. אפשרות אחרת היא ש"תרי ותרי ספיקא דרבנן", כלומר מהתורה במקום כזה יש לפסוק כדין החזקה האומר שיש להניח שהמצב הקודם לא השתנה כל עוד לא הוכח אחרת, אלא שחכמים החמירו ועשו זאת כספק, ויש לנהוג לחומרא כשתי קבוצות העדים.
הסבר צדדי הספק
האחרונים העלו פרושים אפשריים למחלוקת זו. על פי פרוש אחד המחלוקת היא בשאלה האם גם במצב שהבירור סותר את עצמו מקבלים העדים את תוקף ההכרעה שנתנה להם התורה ומדובר בספק מהתורה, או שמא העדים מקבלים תוקף זה רק במצב שאם נישען על דבריהם נוכל לברר את ההלכה ולמקרה כזה לא כוונה התורה את דבריה, והעדים מאבדים את כוחם ועלינו להעמיד את הדבר על חזקתו. על פי פרשנות אחרת המחלוקת היא לא בשאלת תוקף עדותם של העדים אלא בדין החזקה: האם דין החזקה ממשיך להתקיים גם כאשר כנגדו עומדים שני עדים המעידים בבירור שהמצב השתנה או שמא העדות מקעקעת את דין החזקה והוא מתבטל. על פי פרשנות זו למחלוקת, גם עדותם של העדים החולקים לא יכולה להחזיר את דין החזקה שכן כוחה של החזקה מתקיים רק כאשר היא מתקיימת באופן רציף, אך אם היא החזקה התבטלה, שוב אי אפשר להעמיד את הדבר על חזקתו.
ההכרעה
הראשונים נחלקו בפסק ההלכה. הרי"ף פוסק כתרי ותרי ספיקא דאורייתא, והריטב"א פוסק שתרי ותרי ספיקא דרבנן.
מוחזק בתרי ותרי ספיקא דאורייתא
האחרונים הסתפקו מה תהיה ההלכה, לפי הדעה האומרת שתרי ותרי הם ספיקא דאורייתא, כלומר הדבר נחשב לספק גמור, האם לא ניתן להעמיד על חזקה דמעיקרא, אך ניתן להעמיד על המוחזק התופס למעשה בממון במציאות העכשווית, או לא.
הגישה הרווחת היא שדווקא דין חזקה דמעיקרא לא יכול להכריע בספק המבוסס על תרי ותרי, שכן: א. חזקה היא הכרעה מסוימת האומרת ש"אין להסתפק" כל עוד לא הוכח אחרת, אך בנידון כזה בו ישנם שני עדים לא ניתן לומר "אל תסתפק". ב. לפי הדעה האומרת שחזקה היא הכרעה מסוימת, לא ניתן להכריע לפיה בתרי ותרי, שכן ההלכה אומרת ש"תרי כמאה", כלומר אין בירור גדול יותר משני עדים כשרים, ולא ניתן להוסיף עליהם עדים נוספים שיכריעו את העניין, ולכן כשם שלא ניתן להוסיף עוד שני עדים, כך לא ניתן להוסיף דין חזקה, אך דין המוציא מחבירו עליו הראיה יכול עדיין להאמר, שמכיוון שהדבר הוא ספק, אין להוציא את הדבר מחזקתו, ולכן במטלטלין מי שתפוס בחפץ לא יהיה ניתן להוציא ממנו מספק, ובקרקע לא יהיה ניתן להוציא את הקרקע מהבעלים הראשונים, שכן "קרקע בחזקת בעליה עומדת", והבעלים הראשונים הוא זה שתפוס בקרקע.
אם כי יש אומרים, שגם דין המוציא מחבירו עליו הראיה לא יוכל להכריע בנידון כזה, שכן גם את חזקת הממון מבטלים העדים, שכן לא ניתן לומר "המוציא מחבירו עליו הראיה" כאשר יש שני עדים כשרים המעידים נגד המוחזק, ואם כן ישנה ראיה המספקת את הדין "עליו הראיה", ואף על פי שישנם גם שני עדים בעד המוחזק, ולכן פסק ההלכה במקרה כזה יהיה חלוקה שווה בשווה.
תרי ותרי ספיקא דרבנן
לפי הגישה האומרת שתרי ותרי הוא ספק רק מדרבנן, אך מהתורה ניתן להעמיד על חזקה דמעיקרא, נמצא שלמרות הכלל "תרי כמאה", כלומר אין חשיבות לארבעה עדים מול שני עדים, זהו דווקא בדיני עדות בהם אין חשיבות למספר העדים, אך כאשר מוסיפים נאמנות ובירור מסוגה אחרת, כמו מיגו או חזקה, הדבר יכריע את הספק, כאחת משתי כיתות העדים. אם כי יש אומרים שבשונה מ"חזקה", ל"מיגו" אין כח הכרעה במקום כזה, שכן הכלל "מיגו במקום עדים לא אמרינן", מבטל לחלוטין את כח המיגו מול עדים.
שתי כיתי עדים המכחישות זו את זו
חכמי הגמרא נחלקו, באופן שברור שאחת משתי קבוצות העדים משקרות, האם ניתן לקבל את עדותם מכח החזקת כשרות האומרת שאין לפסול אדם מספק. במסכת בבא בתרא יש שתי מחלוקות שונות: האחת היא לאותה עדות עצמה בה הם הכחישו את עצמם, והשנייה היא כשרותם לעדות אחרת. גם לפי הדעה האומרת שהם כשרים להעיד בעדות אחרת כאשר כל אחת מהקבוצות מעידה בנפרד, יש אומרים שבאותה עדות עצמה אין לנו לקבל את שתי העדויות, שכן בעדות מסוימת זו ברור שאחת משתי הקבוצות משקרת, וכיון שכן אין לבית הדין לקבל את עדותם מספק.
צירוף בירור נוסף לאחת משתי קבוצות העדים
הראשונים דנים האם כאשר יצרפו בירור של מיגו לאחת משתי כיתות העדים, יועיל המיגו להכריע את הנידון. תוספות במסכת בבא בתרא מסיק שהמיגו אינו יכול להיות חזק יותר מעדים אך תוספות במסכת בבא קמא כותב שניתן להכריע את המחלוקת במיגו של אחת משתי הכיתות.
רבי עקיבא איגר דן, לפי הגישה ש"תרי ותרי ספיקא דאורייתא" וחזקה אינה יכולה להכריע את הנידון, האם האמור הוא דווקא בחזקה דמעיקרא, שלא יכולה להכריע במקום שבו יש עדים ושוב לא ניתן להעמיד על החזקה כיוון שיש עדים שהמצב השתנה, או שמא מדובר גם בחזקה המבוססת על בירור וסברא בדעת האדם, שגם אותה לא ניתן להוסיף במקום שיש את הבירור החזק ביותר בעולם - עדים, וחזקה כזו אינה מסוגלת להכריע כלל מחלוקת שבה מעורבים עדים.
השוואה לספיקא דדינא
יש מהראשונים, שהשוו את תרי ותרי לספיקא דדינא, כך למשל סובר התוספות, כי דינם של ספק של תרי ותרי וספקא דדינא שווים, ובשניהם יש להעמיד מהתורה את ההלכה על חזקתה הראשונה, אך הרשב"ם חלוק על ההנחה, והוא פוסק שבעוד שבתרי ותרי יש להעמיד את ההנחה הראשונית על מקומה בהתאם לכללי החזקה, הרי שבחזקה של ספיקא דדינא אין להוציא מיד המוחזק.
רבי מתיא בן חרש
קורות חייו
למד אצל רבי ישמעאל ורבי אלעזר בן עזריה. חבריו היו רבי שמעון בר יוחאי ורבי יאשיה.
בעקבות כישלון מרד בר כוכבא ורדיפות הרומאים התכוון, יחד עם חכמים נוספים, לעזוב את ארץ ישראל ולעבור לחו"ל, אולם כשהגיעו סמוך לגבולות הארץ התחרטו וחזרו למקומם. . נראה שלאחר מעשה זה הלך רבי מתיא בן חרש לבית מדרשו של רבי ישמעאל, שם פגש את רבי יאשיה.
מאוחר יותר עבר להתגורר ברומי והקים שם ישיבה מפורסמת. חבריו, רבי יהודה בן בתירא וחנניא אחי רבי יהושע הקימו גם הם ישיבות בחוץ לארץ. על מעמדן החשוב של ישיבות אלו ניתן ללמוד מהכללתן בין מרכזי התורה בארץ ישראל. על פי המסופר בתלמוד, לאחר שיצא רבי שמעון בר יוחאי מן המערה, הוא נשלח יחד עם רבי אלעזר ברבי יוסי לרומי במטרה לבטל גזירות שנגזרו על היישוב היהודי בארץ ישראל. בביקור זה הם פגשו ברבי מתיא בן חרש שישב ברומי ועסקו עמו בכמה שאלות הלכתיות. בתלמוד הבבלי מובאת דעתו שצריך ללמוד תורה "באימה, ביראה, ברתת ובזיע".
היה ידוע בצדיקותו על שמירת העיניים והעלייה לציון קברו ידועה כסגולה לשמירת העיניים.
במדרש מסופר:
לפי ספר יוחסין לרבי אברהם זכות, בניו הם רבי יוחנן בן מתיא, רבי יהושע בן מתיא ורבי אלעזר בן מתיא.
מאמריו
לדעת אהרן הימן, ריחוקו של רבי מתיא בן חרש ממרכז התורה בארץ ישראל גרם לכך שלא נשארו ממנו הלכות רבות במשנה, מלבד הלכה אחת במסכת יומא לגבי חילול שבת במקרה של ספק נפשות. לעומת זאת, בברייתות נזכר שמו כמה פעמים.
מאמרו המפורסם באגדה מובא במסכת אבות:.
"כל ספק נפשות דוחה את השבת" (משנה, יומא, פרק ח', משנה ו').
קברו בכפר עילבון
קברו של רבי מתיא בן חרש זוהה החל מהמאה ה-15 בספר "ציוני קברים בארץ ישראל" (כתב יד מוסקבה, 1440) ביישוב עלבון, ובמהלך הדורות פקדו אותו עולי רגל רבים. לפי ספר "יחוס הצדיקים" מהמאה ה-16 היה נתון קברו של מתיא בן חרש ב"כוך של אבן", אולם יוסף ברסלבי בביקורו במקום בשנת תרצ"ג העיד שהקבר הקדוש הסתתר בצל עצי אלה לא עתיקים וסומן על ידי חמישה נדבכים של אבנים גדולות ומסותתות. לדבריו, בזמנו היו עדיין רוכלים יהודים נוהגים לבקר במקום ולהדליק נרות שמן על הקבר.
כיום מצוי הקבר בתחומי הכפר עילבון, מערבית לכביש 806, בסמוך לכניסה הצפונית ליישוב פונים ימינה ולאחר כ-370 מ' מגיעים אל שער קטן שבגדר, מימין לדרך. בשער יורדים בשביל צר ומדרגות אל עבר ציונו של ר' מתיא בן חרש. האמונה העממית, המתבטאת בציון שעל הקבר, אומרת כי העלייה לקבר טובה לריפוי העיניים, כנראה בשל מעשה המובא במדרש תנחומא בו מתוארת שמירת העיניים של רבי מתיא בן חרש והימנעותו מלהסתכל על אישה.
אפרסק מלבה
בשנת 1892 הופיעה מלבה בהפקת האופרה לוהנגרין מאת ריכרד וגנר בקובנט גארדן. הדוכס מאורלאן ערך ארוחת ערב ערב לכבודה במלון סבוי. לכבוד האירוע יצר אסקופייה את הקינוח החדש והציג אותו על גבי פסל קרח של ברבור, המופיע במסגרת האופרה. האפרסקים הונחו בקערה בין כנפי הברבור על מצע של גלידת וניל וקושטו בצמר גפן מתוק.
בשנת 1900 יצר אסקופייה גרסה חדשה של הקינוח לכבוד פתיחתו של מלון קרלטון בלונדון, שבו הוא שימש שף ראשי. הוא הוציא מהמנה את פסל הברבור וקישט את האפרסקים במחית פטל.
גרסאות אחרות של המנה מכילות אגסים, משמשים או תותים במקום אפרסקים ו/או רוטב פטל או ג'לי בטעם דומדמניות במקום מחית הפטל.
אורסולה קוצ'ינסקי
אוּרְסוּלָה קוּצִ'ינְסְקִי (בגרמנית: Ursula Kuczynski; 15 במאי 1907, שנברג, פרוסיה, האימפריה הגרמנית – 7 ביולי 2000, ברלין, גרמניה), הידועה גם בשמות רות ורנר, אורסולה ברטון ואורסולה המבורגר, הייתה פעילה קומוניסטית גרמנית שריגלה לטובת ברית המועצות בשנות השלושים והארבעים. היא נודעה כמפעילה של מדען הגרעין קלאוס פוקס. אורסולה עברה למזרח גרמניה ב-1950, כאשר פוקס נחשף, ופרסמה סדרה של ספרים הקשורים לעבודת הריגול שלה, כולל האוטוביוגרפיה שלה, "דו"חות סוניה".
המקורות אותם הפעילה לטובת פעילות הריגול שלה בשנות השלושים והארבעים השתמשו לפעמים בשם הכיסוי שהוצע לה בשאנגחאי על ידי המפעיל שלה, ריכרד זורגה: "סוניה", "סוניה שולץ" או, לאחר שעברה לבריטניה, "סוניה".
שנים מוקדמות
אורסולה מריה קוצ'ינסקי הייתה השנייה מבין ששת ילדיהם של הכלכלן והדמוגרף היהודי רוברט רנה קוצ'ינסקי ואשתו ברטה גרדנוביץ / קוצ'ינסקי, שהייתה ציירת. הילדים היו כישרוניים מבחינה אקדמית והמשפחה שיגשגה. אחיה הבכור, יורגן קוצ'ינסקי, היה לימים היסטוריון-כלכלן אשר לו קשרים לקהילת המודיעין. אורסולה גדלה בווילה קטנה ברובע שלכטנזה שבדרום מערב ברלין. כשהייתה בת אחת עשרה שיחקה בתפקיד קטן בסרט "הבית של שלוש הבנות" (1918).
היא למדה בתיכון בברלין והצטרפה בשנת 1924 לקומוניסטים הצעירים (KJVD) ולפעילויות של קבוצות שמאל שונות. ביום הולדתה התשע-עשרה, בחודש מאי 1926, הצטרפה אורסולה קוצ'ינסקי למפלגה הקומוניסטית של גרמניה.
ספרנות, נישואין ופוליטיקה
בשנים 1926–1927 למדה ספרנות תוך כדי עבודה בספרייה. לאחר מכן קיבלה עבודה ב"אולשטיין פרלאג", הוצאת ספרים גדולה בברלין. פוטרה ממשרה זו בשנת 1928 לאחר שהשתתפה בהפגנה של האחד במאי או בגלל חברותה במפלגה הקומוניסטית. בין דצמבר 1928 לאוגוסט 1929 עבדה בחנות ספרים בניו יורק לפני ששבה לברלין, שם נישאה לבעלה הראשון, רודולף המבורגר, שהיה אדריכל וחבר במפלגה הקומוניסטית. באותה תקופה גם הקימה את ספריית הפועלים המרקסיסטית בברלין, ועמדה בראשה בין אוגוסט 1929 ליוני 1930.
סין
ביולי 1930 עברה עם בעלה לשאנגחאי, שם היו באותה העת עבודות בנייה נרחבות שהעניקו הזדמנויות רבות לעבודה האדריכלית של המבורגר. היא נשארה בסין עד 1935. שם, בפברואר 1931, נולד בנם של הזוג (שהפך לימים לחוקר של שייקספיר) מאיק המבורגר. לאחר כ-4 חודשים בשאנגחאי הוצגה על ידי העיתונאית האמריקנית אנייס סמדלי לגולה גרמני אחר, ריכרד זורגה, בכיסוי של עיתונאי, הזכור יותר כ"ראמסאי", סוכן פעיל של המודיעין הסובייטי GRU. לא ברור האם בני הזוג המבורגר כבר עבדו עבור המודיעין הסובייטי לפני שעזבו את גרמניה לסין, אך בכל מקרה אירוע הגיוס שלה התרחש לאחר הפגישה עם זורגה. בין 1930 ל-1935 "סוניה" (שם הכיסוי שלפיו אורסולה קוצ'ינסקי הייתה ידועה) פעלה ברשת הריגול הרוסית בניהולו.